Alojs Mikławšk
Alojs Mikławšk (němsce Aloysius Mikwauschk; * 20. junija 1958 we Worklecach) je serbski politikar Křesćansko-demokratiskeje Unije Němskeje a wot lěta 2009 zapósłanc wólbneho wokrjesa 53 (Kamjenc 1) w sakskim krajnym sejmje. Do toho dźěłaše mjez 1994 a 2009 jako sobudźěłaćer něhdyšeho ministerskeho prezidenta Georga Milbradta w Kamjencu. Nimo toho je Mikławšk wot lěta 1995 wokrjesny radźićel, najprjedy w Kamjenskim a wot 2008 w Budyskim wokrjesu.
Mikławšk bu 2009 jako direktny kandidat swojeje strony z 41,0 % hłosow woleny.
Wón je katolski, ženjeny a nan dweju dźěsćow.
fin_Latn szl_Latn pol_Latn hat_Latn